CELEX: 62015FA0076
Language: mt
Date: 2016-04-28 00:00:00
Title: Kawża F-76/15: Sentenza tat-Tribunal għas-Servizz Pubbliku (L-Ewwel Awla) tat-28 ta’ April 2016 – FY vs Il-Kunsill (Servizz pubbliku — Sigurtà soċjali — Skema komuni ta’ assigurazzjoni għall-mard — Teħid ta’ responsabbiltà għall-ispejjeż mediċi — Rata ta’ rimbors — Rikonoxximent ta’ marda gravi — Kriterji — Artikolu 72 tar-Regolamenti tal-Persunal u dispożizzjonijiet ġenerali ta’ implementazzjoni dwar ir-rimbors għall-ispejjeż mediċi)

20.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 222/37
            
         Sentenza tat-Tribunal għas-Servizz Pubbliku (L-Ewwel Awla) tat-28 ta’ April 2016 – FY vs Il-Kunsill
   (Kawża F-76/15) (1)
   
   ((Servizz pubbliku - Sigurtà soċjali - Skema komuni ta’ assigurazzjoni għall-mard - Teħid ta’ responsabbiltà għall-ispejjeż mediċi - Rata ta’ rimbors - Rikonoxximent ta’ marda gravi - Kriterji - Artikolu 72 tar-Regolamenti tal-Persunal u dispożizzjonijiet ġenerali ta’ implementazzjoni dwar ir-rimbors għall-ispejjeż mediċi))
   (2016/C 222/47)
   Lingwa tal-kawża: il-Franċiż
   
      Partijiet
   
   
      Rikorrenti: FY (rappreżentanti: J.-N. Louis u N. De Montigny, avukati)
   
      Konvenut: Il-Kunsill tal-Unjoni Ewropea (rappreżentanti: M. Bauer u M. Veiga, aġenti)
   
      Suġġett tal-Kawża
   
   Talba għal annullament tad-deċiżjoni tal-Uffiċċju responsabbli għall-ħlasijiet ta’ Brussell li tiċħad it-talba għal estensjoni tar-rikonoxximent tal-marda li minnha jbati iben ir-rikorrenti bħala marda gravi u t-talba għat-teħid ta’ responsabbiltà 100 % għall-ispejjeż mediċi marbuta magħha.
   
      Dispożittiv
   
   
               1)
            
            
               Id-deċiżjoni tat-8 ta’ April 2014 li permezz tagħha l-Uffiċċju responsabbli għall-ħlasijiet ta’ Brussell (il-Belġju) għall-iskema komuni ta’ assigurazzjoni għall-mard ċaħad it-talba għal estensjoni tar-rikonoxximent tal-marda li minnha jbati iben FY bħala marda gravi hija annullata.
            
         
               2)
            
            
               Il-Kunsill tal-Unjoni Ewropea għandu jbati l-ispejjeż rispettivi tiegħu u huwa kkundannat ibati l-ispejjeż sostnuti minn FY.
            
         
      (1)  ĠU C 245, 27.7.2015, p. 51